โบรกฯ เชียร์ “ซื้อ” SCC มองไตรมาส 1 กวาดกำไรกว่า 1.2 หมื่นลบ.
โบรกฯ เชียร์ “ซื้อ” SCC มองไตรมาส 1 กวาดกำไรกว่า 1.2 หมื่นลบ.
โบรกฯ เชียร์ “ซื้อ” SCC มองไตรมาส 1 กวาดกำไรกว่า 1.2 หมื่นลบ.
20 เม.ย. 2564

“ข่าวหุ้นธุรกิจออนไลน์” ได้ทำการรวบรวมบทวิเคราะห์เกี่ยวกับหุ้นบริษัท ปูนซิเมนต์ไทย จำกัด(มหาชน) หรือ SCC หลังนักวิเคราะห์จากหลากหลายสำนักคาดการณ์ว่า แนวโน้มผลการดำเนินงานในช่วงไตรมาส 1/64 จะเติบโตขึ้นทั้งเมื่อเทียบจากปีก่อน และเมื่อเทียบจากไตรมาสก่อน
โดยพบว่า บล.เคจีไอ (ประเทศไทย) ระบใบทวิเคราะห์ แนะนำ “ซื้อ” SCC และขยับไปใช้ราคาเป้าหมายปี 2565 ที่ 484 บาทต่อหุ้น มองว่า SCC เป็นหนึ่งในหุ้นที่จะได้ประโยชน์มากที่สุดจากการที่ตลาดจะนำเกณฑ์การคำนวณมูลค่าตลาดของหุ้นโดยนำสัดส่วนของ free float มาร่วมพิจารณาด้วย เพราะ SCC มีสัดส่วน free float สูงถึง 66.1% ซึ่งจะทำให้มีน้ำหนักในการคำนวณดัชนีมากขึ้น
นอกจากนี้คาดว่ากำไรสุทธิของ SCC ในไตรมาส 1/64 จะอยู่ที่ 1.15 หมื่นล้านบาท (เพิ่มขึ้น 65.4% เมื่อเทียบจากปีก่อน และเพิ่มขึ้น 43.3% เมื่อเทียบจากไตรมาสก่อน โดยการเพิ่มขึ้นเมื่อเทียบจากปีก่อน เป็นผลมาจาก spread ของเคมีภัณฑ์(HDPE,PP และ PVC) ดีขึ้น และมีกำไรจากสต็อก 1.3 พันล้านบาท (จากที่ขาดทุนจากสต็อก 1.1 พันล้านบาทในไตรมาส 1/63 ) ในขณะเดียวกันกำไรที่เพิ่มขึ้นเมื่อเทียบจากไตรมาสก่อนจะเป็นเพราะปริมาณยอดขาย polyolefin เพิ่มขึ้น (เนื่องจากไม่มีการปิดซ่อมบำรุงโรงงาน) และผลการดำเนินงานของ SCGP ดีขึ้นเล็กน้อยจากการรวม SOVI และ Go-Pak เข้ามาในงบรวมของบริษัท ทั้งนี้คาดว่ากำไรสุทธิในไตรมาส 1/64 ของ SCC จะคิดเป็น 30.5% ของประมารการกำไรปีนี้ของบล.เคจีไอ (ประเทศไทย)
บล.ไทยพาณิชย์ ระบุในบทวิเคราะห์ ประเมินราคาพื้นฐานหุ้น SCC ราคาเป้าหมาย 475 บาท/หุ้น โดยคาดกำไรสุทธิไตรมาส 1/64 อยู่ที่ 1.28 หมื่นล้านบาท เพิ่มขึ้น 83% เมื่อเทียบจากปีก่อน และเพิ่มขึ้น 58% เมื่อเทียบจากไตรมาสก่อน เนื่องจากไม่มีการรับรู้ขาดทุนจากอัตราแลกเปลี่ยนจำนวน 203 ล้านบาท เหมือนในไตรมาส 1/63 และขาดทุนจากการด้อยค่าของสินทรัพย์จำนวน 1.6 พันล้านบาท เหมือนในไตรมาส 4/63 คาดกำไรปกติไตรมาส 1/64 อยู่ที่ 1.28 หมื่นล้านบาท เพิ่มขึ้น 78% เมื่อเทียบจากปีก่อน โดยได้รับการสนับสนุนจากธุรกิจเคมิคอลส์ที่ดีขึ้น และเพิ่มขึ้น 33% เมื่อเทียบจากไตรมาสก่อน ได้แรงหนุนจากทุกธุรกิจที่ปรับตัวดีขึ้นตามปัจจัยฤดูกาล ทั้งนี้ SCC จะประกาศผลประกอบการวันที่ 28 เม.ย.2564
บล.คันทรี่ กรุ๊ป ระบุในบทวิเคราะห์ แนะนำ “ซื้อ” หุ้น SCC ราคาเป้าหมาย 462 บาท/หุ้น คาดกำไรไตรมาส 1/64 อยู่ที่ 1.2 หมื่นล้านบาท เพิ่มขึ้น 74% เมื่อเทียบจากปีก่อน และเพิ่มขึ้น 51% เมื่อเทียบจากไตรมาสก่อน หลักๆ หนุนจากส่วนต่างปิโตรเคมีที่ปรับตัวดีขึ้น ข้อมูลล่าสุด Spread HDPE อยู่ที่ 748$ / TON ราคาหุ้นปัจจุบันยังไม่แพงซื้อขายเพียง 12.2 Forward PE
บล.กสิกรไทย ระบุในบทวิเคราะห์ ประเมินราคาพื้นฐานหุ้น SCC ไว้ที่ 425 บาท/หุ้น คาดกำไรสุทธิไตรมาส 1/2564 จะอยู่ที่ 1.23 หมื่นล้านบาท เพิ่มขึ้น 77% เมื่อเทียบจากปีก่อน และเพิ่มขึ้น 53% เมื่อเทียบจากไตรมาสก่อน หนุนจากทุกกลุ่มธุรกิจ ค่าใช้จ่ายที่ลดลงและกำไรจากสต็อกน้ำมัน ส่วนภาพรวมไตรมาส 2/2564 แข็งแกร่งจากส่วนต่างราคาเคมีภัณฑ์และรายได้เงินปันผลที่ดีขึ้น ภาพรวมครึ่งแรกของปีนี้ที่สดใสเพิ่ม upside risk ต่อประมาณการรวมทั้งปีของบล.กสิกรไทย